Jean Chrétien
Store norske leksikon,Historie,Verdens historie og samtidshistorie,Nord- og Mellom-Amerika,Canadas historie,Canadas samtidshistorie
Jean Chrétien er en kanadisk politiker (Liberal Party of Canada) og jurist som var statsminister i perioden 1993–2003.
Chrétien var medlem av parlamentet i årene 1963–1986 og 1990–2004. Fra 1990 til 2003 var han leder av det liberale partiet. Han hadde en rekke statsrådsposter i årene 1967–1984, i 1984 var han også visestatsminister.Han overtok som statsminister etter Liberal Party of Canadas valgseier i 1993. Han ble gjenvalgt med knapp margin i 1997 og igjen for en tredje periode med klar margin i 2000. I 2002 kunngjorde han at han ikke stilte til gjenvalg i 2004, og høsten 2003 trakk han seg tilbake.Under Irak-krisen vinteren 2003 var Chrétien motstander av USAs alenegang i Irak-krigen, noe som da var et sjeldent eksempel på utenrikspolitisk uenighet mellom de to landene.Chrétien har utgitt My Years as Prime Minister (2007). Les mer i Store norske leksikon Liberal Party – kanadisk parti Canadas politiske system Canadas historie Canadas befolkning